**Argumentácia:** dôvody pre nový systém výberu sú formulované v priloženej prezentácií. V prezentácií sú taktiež zhrnuté výhody nového systému a nový systém je prehľadne a graficky popísaný.

**Pravidlá výberu reprezentácie**

Tento dokument stanovuje pravidlá výberu reprezentácie v kategóriách trojíc mužov a trojíc žien. K tomu definuje inštitút trénerskej rady.

§1 Trénerská rada (TR)

1. Štruktúra:
   1. Členovia TR sú hráči S.F.P s apoň základnou trénerskou licenciu (ďalej len trenéri).
   2. Členmi TR môžu byť aj hráči, ktorí nespĺňajú podmienku §1-1a, ale majú záujem participovať na aktivitách TR.Týto hráči ale nemajú rozhodovacie a hlasovacie práva a ani práva v bode §1-4.
   3. TR spadá pod prezídium S.F.P.
   4. Predsedom TR je predseda Trénersko-metodickej komisie S. F. P. (ďalej len predseda), alebo v prípade potreby jeho/jej zástupca. Predseda nemusí mať trénerskú licenciu.
   5. Do TR môže byť prezídiom S.F.P nominovaný nový člen za nasledujúcich podmienok
      1. Jedná sa o uznávanú osobnosť svetového alebo európskeho petangu alebo je držiteľom trénerskej licencie v inej petangovej federácií FIPJP.
      2. Nie je aktívnym trénerom inej reprezentácie mužov alebo žien.
2. Povinnosti TR
   1. Aktívne sa usilovať o zlepšenie kvality slovenského petangu na celoslovenskej úrovni.
   2. Pravidelne zasadať, zdieľať nové poznatky a diskutovať o tréningových metódach a teoretických aspektoch hry petang
   3. Podieľať sa na výbere reprezentácie trojíc mužov a žien tak ako je popísané v tomto dokumente.
3. Povinnosti predsedu
   1. Zvolať zasadnutie TR aspoň raz v mesiacoch marec, máj a júl v danom roku.
   2. Zodpovedať za funkčnosť TR, dodržiavanie nariadení v tomto dokumente a podávať informácie o činnosti prezídiu S.F.P.
4. Právomoci trénera:
   1. Byť nominovaný a zvolený ako tréner reprezentácie.
   2. Menovať svojho dočasného náhradníka do TR, ergo člen TR nemusí byť prítomný na všetkých zasadnutiach.

§2 Výberové konanie do reprezentácie trojíc mužov a žien

1. Prihlášky do kádra užšieho výberu (KUV)
   1. Hráči s platnou licenciou S.F.P zašlú prihlášku do 21.3. daného roku. Prihláška musí obsahovať:
      1. Meno, priezvisko, číslo licencie a klubová príslušnosť
      2. Zoznam umiestnení na súťažiach majstrovstiev slovenska za ostatných desať rokov (nerátajúc aktuálny rok)
      3. Zoznam umiestnení na majstrovstvách sveta alebo Európy za ostatných 10 rokov (nerátajúc aktuálny rok).
   2. TR posúdi správnosť informácií v každej prihláške a v prípade pochybností kontaktuje daného hráča s požiadavkou o doplnenie informácií.
   3. TR pridelí body každému hráčovi podľa tabuľky 1.
   4. TR zverejní poradie. V prípade rovnosti bodov je vyššie v poradí hráč, ktorý bol vyššie v rebríčku za predošlý rok.
2. Zostavenie kádra užšieho výberu a výber reprezentácie pre nasledovný rok
   1. Podľa bodov pridelených v §2-1c sa prvých 12 mužov a prvých 8 žien automaticky stáva členom KUV.
   2. TR vyberie z kandidátov, ktorí sa nedostali do KUV pomocou kritéria popísanom v bode §2-2a v druhom kole pozostávajúcich z preskúšania na ateliéroch v súlade s nasledovnými ustanoveniami:
      1. Ateliéri definuje TR a pozostávajú z plasérskej a streleckej časti.V oboch častiach je možné získať maximum 100 bodov a body z oboch častí sa sčítavajú.
      2. Podľa bodov získaných v ateliéroch sa zostaví poradie, v ktorom prvých 8 mužov a prvé 4 ženy sa stávajú členmi KUV. V prípade rovnosti bodov je vyššie v poradí hráč, ktorý bol vyššie v rebríčku za predošlý rok. V prípade rovnosti v rebríčku rozhodne TR hlasovaním.
      3. Ateliérové preskúšanie organizuje TR v dvoch termínoch v mesiaci máj, ktoré v predstihu zverejní.
      4. TR dbá na to, aby všetci kandidáti mali rovnaké podmienky a neboli vyrušovaní.
      5. Na preskúšanie dozerajú aspoň dvaja členovia TR. Jeden člen TR udeľuje body a jeden člen stavia ateliéri.
   3. Členovia KUV zostavia tímy štvoríc a oznámia zostavu trénerskej rade do týždna od ukončenia výberového konania do KUV.
   4. Tímy KUV mužov a žien odohrajú kvalifikáciu. Víťazný tím mužov a víťazný tím žien sa stáva novým reprezentačným tímom trojíc pre nasledujúci rok vo svojej kategórií.
   5. TR hlasovaním vyberie dvoch náhradníkov do reprezentačného tímu v každej kategórií z členov KUV na svojom najbližšom zasadnutí po ukončení kvalifikácie. Tohoto hlasovania sa nemôžu zúčastniť členovia TR, ktorí sú aj členmi KUV.
3. Kvalifikácia
   1. TR stanovuje termín kvalifikácie, tak, aby boli splnené nasledovné podmienky:
      1. Kvalifikácia sa odohrá v mesiaci jún v danom roku.
      2. Kvalifikácia mužov a žien sa nesmie konať v tom istom termíne.
   2. TR stanovuje náhradný termín kvalifikácie, ak by nebolo možné v pôvodnom termíne hrať z dôvodu počasia alebo iných nepredvídateľných objektívnych príčin.
   3. Systém hry pozostáva zo základnej, barážovej a finálovej časti.
   4. Mužské aj ženské tímy odohrajú základnú skupinu každý s každým vo svojej kategórií.
   5. Poradie základnej skupiny sa zoradí podľa nasledovných kritérií:
      1. Počet víťazstiev
      2. Vzájomný zápas
      3. Rozdiel Skóre
      4. Sila tímu (definovaná ako súčet bodov hráčov tímu udelených v §2-1c)
      5. Rozhodnutie TR hlasovaním.
   6. Prvý tím v poradí postupuje priamo do finále. Druhý a tretí tím v poradí odohrajú barážový zápas a víťaz sa stáva druhým finalistom.
   7. Finalisti odohrajú finálové zápasy na dve výhry. Víťaz finále sa stáva víťazom kvalifikácie.
   8. Ostatné ustanovenia:
      1. Každý tím môže nahlásiť kouča kvalifikačného tímu. Tento kouč sa stáva členom tímu, a teda sa naňho vzťahujú platné pravidlá petangu a Kódex hráča. Tento kouč nesmie byť členom jury.
      2. Organizačný tím pozostáva z dvoch licencovaných rozhodcov (hlavný a vedľajší) a člena TR, ktorý sa podieľa na organizácii a nie je členom KUV. Tento organizačný tím je zároveň jury.
      3. Kvalifikácia obdrží príspevok z peňazí alokovaný na prípravu seniorských reprezentačných tímov, tak aby odmenila organizačný tím za organizáciu kvalifikácie. Výšku tohto príspevku rozhodne prezídium S.F.P.
      4. Zápasy základného kola sa hrajú s časovým limitom 80 minút + 1 nahodenie. Baráž a finále sa hrajú bez časového limitu.
      5. Hlavný a vedľajší rozhodca sleduje priebeh hry, dbá na dodržiavanie pravidiel S.F.P. a Kódexu hráča. Vo finálovom zápase vedľajší rozhodca meria minútu na hod gule. Taktiež, rozhodcovia by mali aktívne dbať na pravidlo o minúte aj v základnom kole.
      6. Počas kvalifikácie sa kladie zvýšený dôraz na dodržiavanie proti-dopingových nariadení a pravidiel hry petang. V prípade nedostatočnej aktivity rozhodcu má ľubovoľný tím právo vzniesť námietku, ktorú avizuje u jury.
      7. Poradie zápasov v skupine určí TR losovaním a zverejní poradie najneskôr 3 dni pred konaním kvalifikácie.

§3 Povinnosti reprezentačných tímov

1. Kouč reprezentácie
   1. Nový reprezentačný tím ohlási TR meno kouča reprezentácie do dvoch týždňov od víťazstva v kvalifikácií.
   2. Kouč reprezentácie musí byť držiteľom trénerskej licencie.
   3. Ak nový reprezentačný tím nenahlási kouča, alebo kouč odstúpi zo svojho postu, tak kouča reprezentácie určí TR.
   4. Kouč reprezentácie musí byť psychicky a zdravotne spôsobilí plniť svoju funkciu.
   5. Kouč reprezentácie musí predložiť tréningový plán. Tento plán musí obsahovať:
      1. Plán individuálnej tréningovej prípravy každého člena reprezentačného tímu .
      2. Plán tímovej tréningovej prípravy reprezentačného tímu.
      3. Plán tímovej turnajovej prípravy reprezentačného tímu
   6. Tréningový plán schváli pSFP s tým, že členovia TR môžu tréningový plán pripomienkovať.
   7. Kouč reprezentácie reportuje priebeh prípravy podľa tréningového plánu na zasadnutiach TR. V prípade potreby modifikovať tréningový plán, zmeny oznámi TR.
   8. Kouč reprezentácie po účasti na ME/MS musí podať správu repre trénera, v ktorej stručne zhrnie priebeh, pomenuje nedostatky reprezentantov a odporučí, čo majú zlepšiť.
2. Príprava reprezentantov
   1. Každý reprezentant podpíše Štatút reprezentanta.
   2. Príprava reprezentačného tímu v rámci prípravy na ME/MS trvá od víťazstva v kvalifikácii v danom roku, až po účasť na ME/MS v nasledujúcom roku.
   3. Každý reprezentant sa zaväzuje plniť tréningový plán.

§4 Ostatné ustanovenia

1. Každý hráč KUV, člen reprezentácie a kauč reprezentácie má právo odstúpiť. O tejto udalosti písomne informuje TR.
2. TR má povinnosť nahlásiť odstúpenie hráča KUV, člena reprezentácie, alebo kouča reprezentácie prezídiu S.F.P, ktoré poverí disciplinárnu komisia o prešetrenie dôvodov odstúpenia a udelenie prípadných trestov v rozmedzí trestnej sadzby:
   1. v prípade člena KUV alebo hráča reprezentácie:
      1. pokarhanie
      2. odpočítanie 6 bodov z bodov udelených §2-1c pre najbližšie 3 roky
      3. zákaz podať si prihlášku do KUV
      4. ak odstúpením vznikla finančná škoda S.F.P., tak povinnosť uhradiť tuto finančnú škodu v plnej výške
   2. v prípade kouča reprezentácie:
      1. pokarhanie
      2. pozastavenie trénerskej činnosti na 1 rok
      3. ak odstúpením vznikla finančná škoda S.F.P., tak povinnosť uhradiť tuto finančnú škodu v plnej výške
3. O otázkach neošetrených v tomto dokumente rozhoduje prezídium S.F.P.

| Podujatie | Umiestnenie | Body |
| --- | --- | --- |
| MSR 3x3  MSR 2x2  MSR 2x2 mix  MSR 1x1  MSR streľba | semifinalista | 1 |
| finalista | 2 |
| víťaz | 3 |
| MS 3x3  MS 2x2  MS 2x2 mix  MS 1x1  MS streľba | 17.-24. | 5 |
| 9.-16. | 10 |
| 5.-8. | 20 |
| semifinalista | 40 |
| finalista | 80 |
| víťaz | 160 |
| ME 3x3  ME 2x2  ME 2x2 mix  ME 1x1  ME streľba | 9.-16. | 9 |
| 5.-8. | 18 |
| semifinalista | 36 |
| finalista | 72 |
| víťaz | 144 |

Tabuľka 1.